OpenLLM-France/wikimedia huggingface dataset:
# Chip-scale package

Chip-scale-Package (amb acrònim anglès CSP) és un tipus d'encapsulat per a circuits integrats. El seu nom ve del fet que l'encapsulat és pràcticament tan petiti com el dau de silici. Segons la norma J-STD-012 de l'IPC, l'encapsulat CSP ha de tenir una àrea no superior a 1,2 cops l'àrea del dau de silici. La idea original la va proposar Junichi Kasai de Fujitsu i Gen Murakami d'Hitachi Cable. La primera implementació va venir de Mirsubishi Electric.

## Implementació

Hi ha dues metodologies de fabricació :
* Tecnologia Flip chip com els encapsulats BGA.
* Tecnologia wafer-level-package o WLP.

## Tipus de CSP

ElsCSP es poden classificar en els següents grups :
* CSP (LFCSP) basats en estructura adaptable.
* CSP basats en substrat flexible.
* CSP (FCCSP) basats en Flip-chip.
* CSP basats en substrat rígit.
* CSP (WL-CSP) basats en la redistribució de l'oblia.

## Vegeu també

* Encapsulats dels circuits integrats.

## Referències

* ↑ «Chip Scale Packaging (CSP) Technology» (en anglès). http://extra.ivf.se. Arxivat de l'original el 2007-07-10. [Consulta: 22 juny 2017].
* ↑ saiglobal.com. «SAI Global» (en anglès). https://infostore.saiglobal.com. Arxivat de l'original el 2017-11-14. [Consulta: 22 juny 2017].
* ↑ «Understanding Flip-Chip and Chip-Scale Package Technologies and Their Applications - Application Note - Maxim» (en anglès). https://www.maximintegrated.com. Arxivat de l'original el 2017-06-10. [Consulta: 22 juny 2017].
* ↑ «Wafer Level Chip Scale Package (WLCSP)» (en anglès). http://www.nxp.com. Arxivat de l'original el 2017-02-15. [Consulta: 22 juliol 2017].
# José Juan Vázquez

José Juan Vázquez (14 de març de 1988) és un futbolista mexicà.

## Selecció de Mèxic

Va formar part de l'equip mexicà a la Copa del Món de 2014.

## Referències

* ↑ Adquiere León en definitiva carta de "El Gallo" Vázquez June 3, 2012
* ↑ Díaz, Felipez (30 April 2012). Es José Juan Vázquez gallo de pelea. am.com.mx
* ↑ Confirma Martínez a José Juan Vázquez como primer refuerzo de La ‘Fiera’ Arxivat 2014-02-03 a Wayback Machine. Dec 2011 "El ‘Gallo’ Vázquez jugó 15 partidos como titular y sumó 1350 minutos, además que forma parte del equipo que subió al Celaya en el Clausura 2011."
* ↑ José Juan Vázquez a National-Football-Teams.com (anglès)
# Bach (cràter)

* No s'ha de confondre amb Bacht, un cràter de Mart..
Bach és un cràter d'impacte de 214,29 km de diàmetre de Mercuri. Porta el nom del compositor alemany Johan Sebastian Bach (1685-1750), i el seu nom va ser aprovat per la Unió Astronòmica Internacional el 1976.

## Referències

* 1 2 «Bach». Gazetteer of Planetary Nomenclature. United States Geological Survey, 07-03-2011. [Consulta: 7 maig 2017].

## Vegeu també

* Llista de cràters de Mercuri
# Glossogobius obscuripinnis

Glossogobius obscuripinnis és una espècie de peix de la família dels gòbids i de l'ordre dels cipriniformes que es troba a les Filipines.

## Referències

* ↑ Gill T. N. 1859. Description of a new generic form of Gobinae from the Amazon River. Ann. Lyc. Nat. Hist. N. Y. v. 7 (núms. 1-3). 45-48.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herre, A.W.C.T. 1953. Check list of Philippine fishes. Res. Rep. U.S. Fish Wild. Serv., (20):977 p.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Atelopus tricolor

Atelopus tricolor és una espècie d'amfibi que viu a Bolívia i el Perú.
Està amenaçada d'extinció per la pèrdua del seu hàbitat natural.

## Referències

* Salas, A., Ibáñez, R., Catenazzi, A., Chaparro-Auza, J.C., Angulo, A., Reichle, S., Köhler, J., De la Riva, I., Lötters, S., Cortez, C. & Arizabal, W. 2004. Atelopus tricolor. Llista Vermella d'Espècies Amenaçades de la UICN 2006. Consulta: 9 d'abril del 2008.
# José Orive Vélez

José Orive Vélez (Barbate, 1961) és funcionari, i alcalde de Canovelles entre octubre de 2004 i octubre de 2016.
Amb quatre anys vingué a Catalunya de la seva Andalusia natal, i dos anys més tard la seva família s'establí a Canovelles. Es llicencià en Filosofia i Ciències de l'Educació (1995) i es diplomà en Pedagogia del Lleure i Animació Sociocultural (1990) per la Universitat de Barcelona. Després de treballador d'educador de l'escola bressol Sant Jordi (1985), l'any 1987 començà a treballar a l'ajuntament de Canovelles. En els anys següents hi feu de tècnic d'Infància i Joventut, de Festes i Relacions Ciutadanes, de Cultura i també de director del Centre Cultural.
Vinculat als moviments polítics i socials de Canovelles, a partir dels darrers setanta participà en moviments associatius veïnals que reivindicaven millores als barris, com l'"Associació de Veïns 15 Regions" de Canovelles, de la qual va ser secretari. Entre els anys 1975 i 1979 va militar a l'esquerra radical del PCE-i i intervingué en actuacions polítiques durant la Transició. A Canovelles participà en les reivindicacions i tancades al Centre Social reclamant l'edifici per al poble, en les accions per aconseguir la plaça de la Joventut, i en les tallades de la via del tren demanant escoles. Aquest activisme polític el portà a la presó després de ser detingut l'any 1979 a la Rambla de Barcelona mentre penjava una pancarta per reclamar la llibertat dels presos. Va estar empresonat durant un any i després va abandonar la militància política durant un temps.L'any 1999 es presentà a les eleccions municipals de Canovelles com a independent en la llista del PSC, partit on entrà a l'any següent. Sortí escollit regidor i fou designat segon tinent d'alcalde. El 2003 renovà l'acta de regidor i el 30 d'octubre de 2004 accedí a l'alcaldia com a alcalde accidental fins a la seva elecció definitiva el 13 de novembre de 2004. L'octubre de 2016, un any i uns mesos després de la reelecció amb majoria absoluta, tal com va fer el seu predecessor, presentà la seva dimissió posant fi a un mandat de 12 anys com a alcalde i 17 com a regidor. Fou succeït pel primer tinent alcalde Emilio Cordero, també del PSC.
Ha estat membre del Grup de Teatre i de l'Associació de Pares i Mares de l'Escola Jacint Verdaguer de Canovelles.

## Enllaços externs

* Fitxa biogràfica
# Torre de la Pólvora

La Torre de la Pólvora (Pulvertornis en letó) està situada a Riga (Letònia) i originalment era part del sistema defensiu de la ciutat. Ha estat reconstruïda en diverses ocasions i des del segle xvii pren el nom actual a causa de la pólvora que s'hi emmagatzemava. El seu aspecte actual data de 1650.
Va ser reconstruïda entre 1937 i 1940 quan va ser incorporada a l'estructura del Museu de la Guerra de Letònia segons un disseny d'A. Galindoms. Té 25.6 metres de diàmetre.

## Referències

* ↑ «The Powder Tower». liveriga.com. [Consulta: 20 gener 2015]. a LiveRiga.com
# Atelopus walkeri

Atelopus walkeri és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Ramírez Pinilla, M.P., Osorno-Muñoz, M., Rueda, J.V., Amézquita, A. & Ardila-Robayo, M.C. 2004. Atelopus walkeri. Llista Vermella d'Espècies Amenaçades de la UICN 2006. Consulta: 9 d'abril del 2008.
# Comuner@s

Comuner@s és un partit polític castellà d'esquerra i sobiranista que va ser inscrit en el registre de partits del Ministeri de l'Interior el 17 de gener de 2008. Amb prou feines compta amb uns pocs militants i amb escassos recursos econòmics i materials.
Va cobrar rellevància per ser un dels integrants de la candidatura Iniciativa Internacionalista - La Solidaritat entre els Pobles a les eleccions al Parlament Europeu de 2009.

## Eleccions generals espanyoles de 2008

En solitari només s'ha presentat a un procés electoral, les eleccions generals de 2008. En aquestes eleccions van presentar candidatures al Senat en 16 províncies de les 17 províncies que segons la formació compondrien Castella. Els resultats van ser testimonials: a Sòria, 91 vots (0,16%); Salamanca, 146 (0,06%); Valladolid, 1.440 (0,42%); Madrid, 960 (0,03%); La Rioja, 602 (0,32%); Àvila, 100 (0,09%); Segòvia, 259 (0,27%); Palencia, 209 (0,18%); Burgos, 257 (0,11%); Zamora, 85 (0,06%); Lleó, 66 (0,02%); Conca, 416 (0,31%); Ciudad Real, 107 (0,03%); Guadalajara, 107 (0,08%). En total 4.845 vots.

## Referències

* ↑ Resultado elecciones al Senado 2008 Arxivat 2012-10-01 a Wayback Machine. a nodo50.org

## Enllaços externs

* Web del partit
# Jordi Soler

«Jordi Soler» té aquests significats:
* Jordi Soler (escriptor) (1963), escriptor català nascut a Mèxic
* Jordi Soler i Font (1938-2022), fotògraf, dibuixant i periodista català
* Jordi Soler i Galí, més conegut com a Toti Soler (1949), cantant català

## Vegeu també

* Jordi Solé
# Avinyonet

Avinyonet és el nom dels següents llocs:
* Avinhonet de Lauragués
* Avinyonet del Penedès
* Avinyonet de Puigventós
# Units per Letònia

Units per Letònia (en letó:Vienoti Latvijai) és un partit polític a Letònia d'ideologia centrista i populista.

## Història

Va ser fundat en 2011 a Rēzekne i el 2013 Ainārs Šlesers es va convertir en president del partit. Šlesers ha estat batejat com un dels tres «oligarques» prominents a la política letona, i amb Units per Letònia va marcar el seu retorn a la política electoral. Anteriorment va ser líder del Partit LPP/LC i ha participat a diversos governs de Letònia incloent quan va ser viceprimer ministre al Gabinet d'Aigars Kalvitis i Ministre de Transport al segon Gabinet Godmanis, tots dos són membres del partit. Altres polítics letons anteriorment prominents que ara també són membres del partit són Jānis Jurkāns i Jānis Straume.

## Resultats electorals
### Parlament (Saeima)

| Any elecció | Nombre de vots generals | % del vot general | Nombre d' escons | +/– |
| 2014 | 10.788 | 1.18 | 0/100 | |

## Vegeu també

* Per Una Bona Letònia

## Referències

* ↑ Egliris, Aaron. «Latvians Weary of Corruption to Oust Oligarchs as GDP Lags» (en anglès). BloombergBusiness, 13-09-2011. [Consulta: 4 juny 2015].
# Derek Bell

Derek Bell va ser un pilot de curses automobilístiques britànic que va arribar a disputar curses de Fórmula 1.
Va néixer el 31 d'octubre del 1941 a Pinner, Middlesex, Anglaterra.
Fora de la F1 va guanyar en cinc ocasions les 24 hores de Le Mans.

## A la F1

Derek Bell va debutar a la novena cursa de la temporada 1968 (la dinovena temporada de la història) del campionat del món de la Fórmula 1, disputant el 8 de setembre del 1968 el GP d'Itàlia al circuit de Monza.
Va participar en un total de setze curses puntuables pel campionat de la F1, disputades en sis temporades no consecutives (1968-1972 i 1974) aconseguint una sisena posició com a millor classificació en una cursa i assolí un punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1968 | Scuderia Ferrari | Ferrari | Ferrari | SUD | ESP | MON | HOL | BEL | FRA | GBR | ALE | ITA Ret | CAN | USA Ret | MEX | | | | - | 0 |
| 1969 | Bruce McLaren Motor Racing | McLaren | Cosworth | SUD | ESP | MON | HOL | FRA | GBR Ret | ALE | ITA | CAN | USA | MEX | | | | | - | 0 |
| 1970 | Tom Wheatcroft Racing | Brabham | Cosworth | SUD | ESP | MON | BEL Ret | HOL | FRA | GBR | ALE | AUT | ITA | CAN | | | | | 22è | 1 |
| 1970 | Team Surtees | Surtees | Cosworth | | | | | | | | | | | | USA 6 | MEX | | | 22è | 1 |
| 1971 | Team Surtees | Surtees | Cosworth | SUD | ESP | MON | HOL | FRA | GBR Ret | ALE | AUT | ITA | CAN | USA | | | | | - | 0 |
| 1972 | Martini Racing Team | Tecno | Tecno | ARG | SUD | ESP | MON | BEL | FRA NVQ | GBR | ALE Ret | AUT | ITA NVQ | CAN NVS | USA Ret | | | | - | 0 |
| 1974 | Bang & Olufsen Team Surtees | Surtees | Cosworth | ARG | BRA | SUD | ESP | MON | BEL | SUE | HOL | FRA | GBR DVQ | ALE 11 | | | | | - | 0 |
| 1974 | Team Surtees | Surtees | Cosworth | | | | | | | | | | | | AUT NVQ | ITA NVQ | CAN NVQ | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 16 | 0 | 0 | 0 | 0 | 1 |
# Aulus Licini Nerva Silià

Aulus Licini Nerva Silià (llatí: Aulus Licinius Nerva Silianus) va ser un magistrat romà. Probablement era fill de Publi Sili, un destacat cap militar sota August i cònsol l'any 20 aC junt amb Marc Appuleu. Va ser adoptat per algun Licini Nerva i d'aquí el canvi de nom. Formava part de la gens Sília, i per adopció, de la gens Licínia.
Era amic personal d'August, va participar en la guerra contra la gran revolta il·lírica que es va produir a Dalmàcia i Panònia entre els anys 6 i 9. Com a recompensa va ser nomenat cònsol l'any 7 juntament amb Quint Cecili Metel Crètic, però sembla que va morir el 30 de juny d'aquell any en presència del mateix August. Dió Cassi l'anomena Licinius Silanus i el cònsol de l'any 20 aC apareix mencionat als Fasti com Publius Silius Nerva, i sembla que el cognomen Nerva pertanyi als Silii.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1169.
# Comuna de Tureia

Tureia és una comuna de la subdivisió Tuamotu-Gambier de la Polinèsia Francesa.
La comuna de Tureia inclou cinc atols. A part de Tureia només és habitat l'atol de Tematangi; Vanavana és deshabitat, i Moruroa i Fangataufa estan cedits per fer proves nuclears. Geogràficament, la comuna de Tureia es troba just a l'antípoda de La Meca.
| Illes | Capital | Habitants (2007) | Superfície (km²) | Llacuna (km²) | Coordenades |
| Tureia | Fakamaru | 255 | 8,3 | 47 | 20° 50′ S, 138° 33′ O﻿ / ﻿20.833°S,138.550°O﻿ / -20.833; -138.550 |
| Fangataufa | – | 0 | 5 | 53 | 22° 15′ S, 138° 45′ O﻿ / ﻿22.250°S,138.750°O﻿ / -22.250; -138.750 |
| Moruroa | – | 0 | 15 | 148 | 21° 50′ S, 138° 55′ O﻿ / ﻿21.833°S,138.917°O﻿ / -21.833; -138.917 |
| Tematangi | Tehakoro | 56 | 7,7 | 61 | 21° 40′ S, 140° 37′ O﻿ / ﻿21.667°S,140.617°O﻿ / -21.667; -140.617 |
| Vanavana | – | 0 | 2 | 3 | 20° 47′ S, 139° 9′ O﻿ / ﻿20.783°S,139.150°O﻿ / -20.783; -139.150 |
| Comuna de Tureia | Fakamaru | 311 | 38 | 312 | |
La població total era de 313 habitants al cens del 2002, uns 1.000 menys que sis anys enrere degut als efectius militars que han desallotjat la zona.
# Sociats

Sociats és una masia situada al municipi d'Olius, a la comarca catalana del Solsonès. La seva història es remunta, com a mínim, al 1417, quan apareix en una acta notarial.

## Referències

* ↑ Planes i Albets, 1993, p. 180.

## Bibliografia

* Planes i Albets, R. La descripció dels arxius municipals catalans fins a la fi del segle xix: l'arxiu de la ciutat de Solsona. Institut d'Estudis Catalans, 1993. ISBN 9788472832404.
# Juan Luis Lorda Iñarra

Juan Luis Lorda Iñarra (24 de gener de 1955, Pamplona) és un enginyer industrial, doctor en teologia i professor agregat de teologia dogmàtica de l'institut d'antropologia i ètica a la Universitat de Navarra. Fou ordenat sacerdot el 1983 i incardinat a la prelatura de l'Opus Dei.
Va graduar-se en enginyeria industrial el 1977, es doctorà en teologia el 1982 i des del 1983 és professor de teologia dogmàtica i d'antropologia cristiana a la facultat de teologia de la Universitat de Navarra. Ha col·laborat també en Alfa i Omega.
Actualment col·labora amb altres revistes com Palabra, Nuestro Tiempo i Aceprensa, a més de la premsa diària a Diario de Navarra, La Gaceta de los Negocios i El País.

## Enllaços externs

* https://politica.elpais.com/politica/2011/09/28/biografiaeldebate/1317205387_804477.html Arxivat 2017-02-02 a Wayback Machine.
# Eliurus antsingy

Eliurus antsingy és una espècie de mamífer rosegador de la família dels nesòmids. És endèmic del nord i l'oest de Madagascar. El seu hàbitat natural són els tsingys de calcària i els boscos associats, així com els afloraments rocosos a la vora de boscos de transició sec-humit. Es desconeix si hi ha cap amenaça significativa per a la supervivència d'aquesta espècie, tot i que el seu hàbitat està afectat per la degradació i la conversió a usos agrícoles.

## Referències

* ↑ Goodman, S.; Raherisehena, M. Eliurus antsingy. UICN 2008. Llista Vermella d'espècies amenaçades de la UICN, edició 2008, consultada el 11 febrer 2015.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Derek Redmond

Derek Anthony Redmond (Bletchley, Milton Keynes, Buckinghamshire, Anglaterra, 3 de setembre de 1965), més conegut com a Derek Redmond, és un atleta britànic retirat. Durant la seva carrera, va registrar el rècord de la Gran Bretanya dels 400 metres i va guanyar la medalla d'or en el relleu de 4x400 al Campionat Mundial d'Atletisme de 1991, el Campionat d'Europa d'atletisme de 1986 i els Jocs de la Commonwealth de 1986.
La seva trajectòria esportiva ha estat marcada per les lesions. En els Jocs Olímpics de Barcelona 1992, era un dels favorits per guanyar la medalla d'or, però en les semifinals dels 400 metres es va trencar els músculs isquiotibials. Tot i la gravetat de la situació i que ja estava virtualment eliminat, va voler continuar i va acabar la carrera, ajudat pel seu pare, davant l'aplaudiment unànime de l'Estadi Olímpic de Montjuïc. L'episodi és un dels més recordats dels Jocs Olímpics contemporanis, i ha estat utilitzat pel Comitè Olímpic Internacional per explicar l'esperit olímpic. Va haver de retirar-se de l'atletisme professional, a conseqüència d'aquella lesió.
Des de llavors, Redmond va formar part de l'organigrama de la Federació Britànica d'Atletisme (UK Athletics), i es dedica a impartir conferències sobre motivació personal.
Es va retirar de l'esport el 30 de Octubre del 2022,

## Referències

* ↑ Malik, Matindra. «The athlete of courage: Derek Redmond». A: 10 Real Life Motivating. Matindra Malik, 2014, p. 10 [Consulta: 18 juny 2020].
* ↑ Burnton, Simon «50 stunning Olympic moments No3: Derek Redmond and dad finish 400m». The Guardian, 30-11-2011 [Consulta: 18 juny 2020].
* ↑ Redmond, Derek «Derek Redmond: The day that changed my life». Daily Mail, 27-07-2012 [Consulta: 18 juny 2020].
* ↑ Felizola, Ana Cláudia «Derek Redmond: "Decidí que las Olimpíadas no me ganarían"». Red do Deporte, 17-02-2016 [Consulta: 18 juny 2020].
# Assemblea per Tarragona

Assemblea per Tarragona és un partit polític d'àmbit provincial i municipalista que es va presentar a diferents municipis per les pasades eleccions Municipals del 26-M. És un partit considerat d'esquerres i ecologista i el seu principal punt va ser la defensa de l'Agenda 2030 de les Nacions Unides i a la vegada els drets Humans.
El partit va anunciar que és presentaria a les eleccions Municipals de Tarragona, Mont-Roig i Salou el dia 30 de Març de l'any 2019, un mes i mig abans de les eleccions. El candidat per Tarragona va ser Oriol Achon, per Salou Juanito Martín, i Mont-Roig Soledad Jimenez.
Els resultats electorals, després d'una campanya amb un dels pressupostos més baixos, va ser del 0,49% a Tarragona amb 278 vots, 0,65% a Salou amb 55 vots i 0,48 a Mont-Roig amb 25 vots.
El dia 8 de febrer del 2020 va decidir concòrrer a les properes eleccions al Parlament de Catalunya.

## Referències

* ↑ «Assemblea per Tarragona es presenta a les eleccions municipals». [Consulta: 9 octubre 2019].
* ↑ NacióDigital. «Tarragona, Tarragonès (Tarragona) | Candidatures eleccions municipals 26-M 2019 | Llistes municipals | NacióDigital». [Consulta: 9 octubre 2019].
* ↑ «Resultados Elecciones municipales 2019 en Tarragona», 26-05-2019. [Consulta: 25 febrer 2020].
* ↑ «Resultados Elecciones municipales 2019 en Salou», 26-05-2019. [Consulta: 25 febrer 2020].
* ↑ «Resultados Elecciones municipales 2019 en Mont-roig del Camp», 26-05-2019. [Consulta: 25 febrer 2020].
* ↑ «Assemblea per Tarragona es presentarà a les eleccions al Parlament». [Consulta: 25 febrer 2020].
# Socialització (desambiguació)

«Socialització» té aquests significats:

## Economia

* Socialització (socialisme), conversió de tot instrument privat en instrument social o col·lectiu .
* Socialització del cost, generalment en contraste amb «privatització dels beneficis»: tendència del capitalisme a desviar els costs (formació i salut dels treballadors, tractament dels residus, infraestructures, impacte al medi ambient…) als poders públics o la col·lectivitat amb l'ànim d'augmentar el benefici.
Viccionari
# 1177

El 1177 (MCLXXVII) fou un any comú començat en dissabte del calendari julià.

## Esdeveniments

* Incendi a Kyoto.
* Fundació de Puigcerdà.
* Presa de Conca.

## Referències

* ↑ Titsingh, Isaac. (1834). Annales des empereurs du Japon. p. 198 Paris: Royal Asiatic Society. OCLC 311322353
* ↑ «Fundació de Puigcerdà». Cronologia dels Països Catalans i del món. Grup Enciclopèdia Catalana. [Consulta: 11 desembre 2023].
* ↑ Cuevas, Pedro José. Cuenca (en castellà). Alfonsípolis, 2000, p. 57-63. ISBN 978-84-930706-2-5.
# Sakon Yamamoto

Sakon Yamamoto Yamamoto Sakon, pilot japonès de Fórmula 1 nascut el 9 de juliol de 1982 a Toyohashi, Aichi, Japó.
Va començar a competir amb karts l'any 1994.
El seu debut a la màxima categoria es va produir a la Temporada 2005 de Fórmula 1 on va ser el pilot de proves / tercer pilot de l'equip Jordan.
Ja a la Temporada 2006 de Fórmula 1 va ser contractat com a pilot de proves / tercer pilot de l'equip Super Aguri. Després que al segon pilot oficial de l'escuderia Yuji Ide li fos retirada la seva superllicencia Yamamoto va ser promocionat al segon seient oficial de l'equip al Gran Premi d'Alemanya de 2006. Va córrer diverses curses com a company d'equip de Takuma Sato però sense grans resultats.
Per la Temporada 2007 de Fórmula 1 l'escuderia Super Aguri l'ha substituït per Anthony Davidson.
La temporada 2010 ha fitxat per HRT Cosworth, amb qui ha disputat algunes curses substituint als pilots titulars Bruno Senna i Karun Chandhok.

## Palmarès

* Curses: 7
* Millor classificació a un G.P.: --
* Millor classificació al campionat: No ha puntuat
# Gilia transmontana

Gilia transmontana és una espècie de plantes amb flor del gènere Gilia. Nativa de la zona occidental dels Estats Units, de Califòrnia a Utah, creix en hàbitats desèrtics o d'altiplà. La planta arriba a fer uns 32 centímetres, i té una tija estreta envoltada a la base per una roseta de fulles lobulades. La inflorescència glandular mostra uns pocs raïms de flors que fan entre 50 i 100 mil·límetres. La flor, tubular, té una corol·la de color lavanda i un coll blanc i groc amb taques de color porpra.

## Enllaços externs

* Descripció i distribució geogràfica (anglès)
* Fotografies
# Argandab

«Argandab» té aquests significats:
Geografia:
* Riu Argandab, Afganistan
* Argandab (Kandahar), capital del districte del seu nom
* Districte d'Argandab (Kandahar), districte de l'Afganistan
* Districte d'Argandab (Zabul) o de Argahandab